**Hora Ardealului**

*Vasile Alecsandri*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hai să dăm mână cu mână

Cei cu inima română,

Sa-nvârtim hora frăţiei

Pe pământul României!

Ardelean, copii de munte!

Ian rădică-acum cea frunte

Şi te-nsuflă de mândrie

Ca-mi eşti fiu de Românie!

Au sosit ziua dreptăţii!

Ziua sfânt-a libertăţii!

Bradu-n munte înverzeşte,

Romania-ntinereşte.

Ardeleni! lumea ne vede!

Muma dragă-n noi se-ncrede

Ca de-acum românu-n lume

A fi vrednic de-al sau nume.

Ura, fraţi, în fericire!

Ura, fraţi, într-o unire

Sa-nvârtim hora frăţiei

Pe pământul României!